ห้องอาหารนี้ อยู่ในโรงแรมฟลอริด้า หัวมุมแยกถนนพญาไทย ตัดกับศรีอยุธยา ตรงข้ามตึกวรรณสรณ์ ที่เด็กๆ นิยมไปติวหนังสือกัน

มีที่จอดรถหน้าโรงแรม แต่จอดได้ไม่มากนัก

พอดีมีเพื่อนแนะนำว่า ซี่โครงหมูบาร์บิคิวที่นี่อร่อยมาก เลยลองมากินดูซะหน่อย เพราะเป็นคนชอบกินซี่โครงหมูอยู่แล้ว

อาหารที่สั่งได้แก่:
- ซี่โครงหมูบาร์บีคิว: อร่อยครับ ซอสบาร์บีคิวเข้มข้นดี แต่ถ้าถามว่าอร่อยสุดๆเลยมั๊ย? ก็ไม่ถึงขนาดนั้นครับ หากท่านใดเคยทานซี่โครงหมูของ Tony Roma หรือ Sizzler มาแล้ว ผมคิดว่ายังด้อยกว่าหน่อย (4/5)
- ซุปหัวหอม (ใส): อันนี้สิครับ อร่อยสุดๆ เพราะไม่เคยกินซุปหัวหอมที่ใส่หัวหอมเจียวมาด้วย ทำให้น้ำซุปหัวหอมที่หวานจากหัวหอมอยู่แล้ว มีกลิ่นหอมโชยที่ยากจะห้ามใจอยู่ (5/5)
- ยำเนื้อย่าง: รสชาติกลมกล่อมครับ คนไทยทานได้ ฝรั่งทานดี ไม่เผ็ดจนเกินไป แต่ก็ไม่ถึงกับจืดจนเสียรสชาติ เนื้อไม่เหนี่ยว แต่ก็ไม่ถึงกับนุ่มมากนัก (3/5)

จุดพิจารณาอื่นๆ
- พนักงานยิ้มแย้มแจ่มใสดีครับ (5/5)
- บรรยากาศภายในร้าน เงียบเหงาไปนิด (อันนี้ช่วยไม่ได้ เพราะคนรู้จักน้อย ^^;) ความสะอาดพอใช้ได้ (3/5)
- ราคา สมราคาอาหารครับ ไม่แพง และไม่ถูก (ถึงจะบอกว่าห้องอาหารโรงแรม แต่ก็ไม่ใช่โรงแรมหรูอะไรนัก)

สรุป: สำหรับท่านที่ชอบซี่โครงหมูอบ ถือว่าน่ามาลองทานซักครั้งครับ
